Wikiloc - 206. Senderisme en tren: la Serra de Monteró visitant els quatre jaciments arqueològics i camí de Ribera
Senderisme en tren
Senderisme en tren on Wikiloc
206. Senderisme en tren: la Serra de Monteró visitant els quatre jaciments arqueològics i camí de Ribera on Wikiloc

206. Senderisme en tren: la Serra de Monteró visitant els quatre jaciments arqueològics i camí de Ribera
LA TRAVESSA Ruta amb sortida des de l'estació de Sant Llorenç de Montgai (FGC) que enlloc de d'anar cap al Mont-roig al nord gira el seu punt d'interès al sud, cap a la serra de Monteró, una muntanya no tant esvelta ni fotogènica com el Mont-roig però que no deixa indiferent. El Tossal és el cim de 574 m que culmina la serra homònima, una carena formada de petits turons situats a la riba esquerra del pantà. La serra es troba dins l'àrea de l'Aiguabarreig dels rius Segre i Noguera Pallaresa, un Espai d'Interès Nacional i Reserva Natural de Fauna Salvatge que forma part de la Xarxa Natura 2000.  La ruta és una clàssica de la zona i la trobareu ressenyada també en altres webs i llibres. La característica d'aquesta proposta, però, és que us volem apropar els quatre jaciments que s'escampen per la muntanya, en especial Monteró 2 i Monteró 3, conjunts situats fora de la carena principal i poc visitats per altres rutes.    - Monteró 1: el més important.  Correspon a les ruïnes de l'època tardo-romana situades dalt mateix del cim del Tossal. Formada per diferents zones. Format per 9 zones diferents. - Monteró 2: situat al coll entre el Tossal i un segon cim (en desconeixem el nom). Hi trobarem les ruïnes d'un mas i sitges. - Monteró 3: al capdamunt d'aquest cim. Poques restes, entre elles els fonaments de trinxeres. - Monteró 4: correspon al Castell de Gelis o Txelis. DIFICULTAT Hi ha diversos punts que cal parar atenció, tot i que no revesteixen dificultat. - Durant la pujada fins a la carena hi ha un pas senzill de grimpada sobre calcària que es pot EVITAR per l'esquerra. La resta de camí és fressat i còmode. - El camí fins a la zona arqueològica Monteró 2 és sobre corriol poc marcat. Pujar fins a Monteró 3 és pot dir que es fa fora camí, tot i que es troben traces de sender, és molt fàcil de perdre-les. - Atenció amb les Sitges de la zona arqueològica Monteró 2. Estan tapades per vegetació baixa i són difícils de trobar. Altrament, compte de no ficar-hi una cama. - L'accés al coll que puja al Castell de Gelis hi ha un pas rocallós sense dificultat. La pujada al castell és més fàcil del que sembla. Es travessa un pas estret abans d'accedir al punt culminant.  - La baixada fins al camí de Ribera és clar però molt dret a estones. Només en cas que estigui moll pot donar alguna complicació. ELS SENDERS Camins sense cap marca de sender, tot i que pel camí de Ribera hi passa el Camí de Sant Jaume del Segre. ELS TRENS -Estació de sortida/arribada: Sant Llorenç de Montgai (FGC): l'estació és als afores del poble. Cap servei a la rodalia, sí al centre. Podeu consultar aquí els HORARIS DELS FERROCARRILS DE LA GENERALITAT